[{"text_idx": "#000000", "text": "Suve avapeod 2019 + veidike uuest laulust"}, {"text_idx": "#000001", "text": "Aeg on lennanud no\u0303nda kiirelt, aga lo\u0303puks olen saanud mahti lo\u0303petada a\u0308ra see postitus, mis pa\u0308rineb suve avapidude na\u0308dalast. Tolle na\u0308dala reedel toimus Po\u0303lvas suve avapidu, kuhu la\u0308ksime juba varakult kohale."}, {"text_idx": "#000002", "text": "Tegin a\u0308ra heliproovi, hakkasin sa\u0308ttima ja esinemist ootama. Esitasin ka enda uut laulu #K7, mis loodetavasti varsti teie ette jo\u0303uab. Samuti esitasin seda laulu ka ja\u0308rgmisel pa\u0308eval Ma\u0308rjamaal, kus samuti oli suve alguspidu ning seal toimus selle loo tarbeks ka va\u0308ike filmimine. Plaanis siis laulule seekord natukene \u201cliikuvam\u201d visuaal anda \ud83d\ude00 Ta\u0308naseks pa\u0308evaks on laul ka ta\u0308iesti valmis saanud, vaja vaid see video valmis saada \u2013 arvan, et see juhtub umbes kuu aja jooksul."}, {"text_idx": "#000003", "text": "Muidu olin mo\u0303lemal u\u0308ritusel esimene esineja, mis siis ta\u0308hendas u\u0308htlasi seda, et tantsuplats oli alguses tu\u0308hi. Po\u0303lva esinemise ajal tuli rahvast platsile juba pa\u0308ris alguses ning u\u0308llataval kombel la\u0308ks va\u0308ga ha\u0308sti peale \u201cTantsib Tu\u0308druk\u201d, mille so\u0303nad va\u0308ga paljudel peas olid. Ma\u0308rjamaal tuldi tantsima pigem kava lo\u0303pu poole \u2013 siis kui hakkasin \u201cSuveo\u0303htuid\u201d esitama. Ku\u0308ll aga meeldib mulle vara esinemise juures see, et saab normaalsel ajal magama \ud83d\ude00 Kuigi ei ole minu jaoks probleem ka esineda o\u0308o\u0308sel, kuna see ka\u0308ib lihtsalt mu elukutse juurde, aga kui potsatab selliseid varasemaid esinemisi, siis on ikka vahelduseks hea meel."}, {"text_idx": "#000004", "text": "Muidu la\u0308ksin ku\u0308ll u\u0308sna peale enda esinemisi minema, ent selleks ajaks oli juba na\u0308ha, et u\u0308ritustel oli palju-palju rahvast ja hiljem piltidelt-videotelt oli na\u0308ha, et u\u0308ritused olid to\u0303esti va\u0308gevad. Olen saanud suve avapidudel esineda juba pa\u0308ris mitmel aastal ja loodetavasti tekib tulevikus seda vo\u0303imalust veelgi."}, {"text_idx": "#000005", "text": "Peale suve avapidusid olen toimetanud ko\u0303igega, mis u\u0308hele mo\u0303nusale suvele kohane \u2013 palju o\u0303ues olemist, jalutamist, aiato\u0308o\u0308d, veidi ka ringiso\u0303itmist. Selline hea \u201cvaba kava\u201d, ent sellegi poolest la\u0308heb aeg nii kiirelt. Olen u\u0308limalt ta\u0308nulik ja ro\u0303o\u0303mus ja\u0308tkuvalt ka selle u\u0308le, et minu u\u0308mber on palju inimesi, kellel endal ka lapsed \u2013 nii vahva on neid koos toimetamas na\u0308ha."}, {"text_idx": "#000006", "text": "Vot selliselt \u201cvoolavalt\u201d on minu suvi senimaani la\u0308inud. Homme hakkab peale jaanitrall \u2013 mo\u0303nel pool vist isegi juba ta\u0308na, aga homme ehk saan ise ka kuskil end na\u0308ole anda \ud83d\ude00 Vahepeal on valmis saanud ka u\u0308he teise artisti laul, millele mina kirjutasin eestikeelsed so\u0303nad, kuula SIIT!"}, {"text_idx": "#000007", "text": "Aga hetkel siis no\u0303nda ka lo\u0303petan. Loodetavasti ja\u0308rgmises postituses saate juba kuulda/na\u0308ha minu uut laulu, seniks kuulake veel vana SIIT!"}, {"text_idx": "#000008", "text": "Esinen: 20. juuli Pa\u0308rnu, o\u0308o\u0308klubi Pu\u0308ramiid"}, {"text_idx": "#000011", "text": "A post shared by \ud83d\udd39 Renate Saluste \ud83d\udd39 (@renate.saluste) on May 18, 2019 at 12:16am PDT"}, {"text_idx": "#000012", "text": "Esinemine oli u\u0308ks viimase aja parimaid. Esiteks ei osanud ma midagi oodata, kuna polnud selles kohas varem ka\u0308inud. Kohale jo\u0303udes na\u0308gin kohe, et autosi oli lausa pargitud maantee a\u0308a\u0308rde, parkla oli ammugi ta\u0308is \u2013 mo\u0303tlesin, et mis toimub. Lo\u0303puks kui lavale sain oli vastuvo\u0303tt meeletu ja terve esinemine oli va\u0308ga meeleolukas. Arvasin hetk enne lava, et siit vo\u0303ib tulla hea esinemine ja kuna mul paremat varianti filmimiseks polnud, siis otsustasin, et vo\u0303tan telefoni lavale kaasa ja talletan niiviisi mo\u0303ned ma\u0308lestused ka hilisemaks vaatamiseks. Igatahes, veelkord \u2013 suur aita\u0308h-aita\u0308h!"}, {"text_idx": "#000013", "text": "Peale seda ja\u0308rgneval pa\u0308eval oli Eurovisioon. Elasin muidugi ka Eestile kaasa, aga algusest peale on mulle va\u0308ga meeldinud ka Hollandi ja S\u030cveitsi laul. Eurovisioon on minu jaoks olnud va\u0308iksest peale saade, mida ma alati vaatan, ku\u0308ll aga hakatakse mo\u0303ningate asjadega juba vinti liialt peale keerama ja sellest on kahju, kuna tundub, et see pole saade, mida ma tulevikus koos oma lastega vaadata saaks. Muusikalises mo\u0303ttes aga jah \u2013 see on u\u0308hele lauljale/muusikafa\u0308nnile suur oluline saade, aga kas kogu see show seal u\u0308mber peab olema just selline? Muusika peaks ju olema selle saate kandev mo\u0303te."}, {"text_idx": "#000015", "text": "Suvel on lugemist veidi va\u0308hem, ent sellegi poolest vo\u0303tan aeg-ajalt ette oma pooliku raamatu: \u201cMinu ma\u0308lestused. I-II osa\u201d Mari Raamoti poolt. Olen hetkel just sellisel Eesti 1880-1960 lainel ning loen huviga selle aja elukorralduse kohta."}, {"text_idx": "#000016", "text": "Muidu aga kohtume siis juba ja\u0308rgmisel na\u0308dalal reedel Po\u0303lvas (VAATA SIIT) ja laupa\u0308eval Ma\u0308rjamaal (VAATA SIIT)! Tulemas on kindlasti ka palju rahvast ja loodetavasti ka mo\u0303nusad meeldeja\u0308a\u0308vad esinemised \ud83d\ude42"}, {"text_idx": "#000017", "text": "Mo\u0308o\u0308dunud na\u0308dalavahetusel olid mu kaks esimest va\u0308liesinemist sel aastal. Samuti esitasin esimest korda laulu \u201cSuveo\u0303htud\u201d peale selle loo ilmumist (sest korra olen seda varem esitanud, aga see oli mitu kuud enne loo va\u0308lja andmist). Ise tundsin kohe, et need laulud, mida korduvalt ja korduvalt olen laulnud tulevad palju paremini va\u0308lja, et see laul vajab veel juurdumist. Aga live\u2019ist kohe la\u0308hemalt ja ta\u0308psemalt, aga enne ko\u0303igest ja\u0308rgemo\u0308o\u0308da."}, {"text_idx": "#000018", "text": "Reedel la\u0308ksime ko\u0303igepealt Alppu minu vanemate juurde. Mingi hetk hakkasin end sa\u0308ttima ja siis la\u0308ksime juba Tu\u0308ri poole. Sain ka enne proovi teha. Kell 21 la\u0308ksin juba lavale, mis on u\u0308sna vara minu kohta. Alguses po\u0303desin, et kas rahvaga minuga kaasa tuleb nii vara, aga tuldi ilusasti. Esitasin kokku 11 laulu ja minuga koos olid ka tantsutu\u0308drukud. Juba proovi ajal oli u\u0308sna tuuline ja ku\u0308lm ning oli ka esinemise ajal. Alguses oli plaan panna lu\u0308hikeste varrukatega kleit, aga panin hoopiski u\u0308he veidi soojema kleidi/tuunika, kuigi eks ku\u0308lm oli ikka. Siiski aga vehkisin laval u\u0308sna palju ringi, seega esinemise ajal otseselt ku\u0308lm ei olnudki \u2013 liigutamine tegi sooja."}, {"text_idx": "#000019", "text": "Minu imeline kleit/tuunika pa\u0308rineb Helena Fashionilt!"}, {"text_idx": "#000020", "text": "Minu suureks u\u0308llatuseks oodati va\u0308ga laulu \u201cSuveo\u0303htud\u201d, mida ma hiljem ka lisaloona laulsin. Ja veel suuremaks u\u0308llatuseks osati seda kaasa laulda. Ja veel veel suurem u\u0308llatus oli kui inimesed lisaloo ajal justkui iseenesest selle loo peale hu\u0308ppama hakkasid, nii et pool lava ees olevast publikust refra\u0308a\u0308ni ajal hu\u0308ppas \u2013 efektne vaadata ja endal ka kuidagi kihvt tunne sees. Muidu arvan, et esinemine la\u0308ks ha\u0308sti \u2013 minu jaoks ha\u0308sti muidugi ta\u0308hendabki seda kui rahval on tore, elatakse kaasa ning ei minda lava eest minema. Eks lauluha\u0308a\u0308le pealt vo\u0303iks alati midagi viriseda. Seekord eks tuul ja ku\u0308lm tegid veidi oma to\u0308o\u0308d, aga u\u0308ldiselt ja\u0308in ikkagi va\u0308ga rahule. Tore oli lava ees na\u0308ha ka palju koolinoori. Tavaliselt esinen ju o\u0308o\u0308klubides ja seal on veidi vanem rahvas. Siiski aga sain ka natukene videomaterjali ja sealt pealt analu\u0308u\u0308sides arvan, et vo\u0303ib rahule ja\u0308a\u0308da."}, {"text_idx": "#000022", "text": "Aita\u0308h kauni kleidi eest Cy Riided"}, {"text_idx": "#000023", "text": "Pu\u0308hapa\u0308evane pa\u0308ev, nagu arvata vo\u0303ib, kadus lihtsalt kuhugi. Esmaspa\u0308ev algas ja\u0308rjekordse prooviga. Mis ja\u0308rgnevad pa\u0308evad toovad \u2013 eks na\u0308is! Postituse lo\u0303ppu panen va\u0308rske klaverivideo. Polnud u\u0308htegi tu\u0308kk aega teinud, seega paras aeg uue tegemiseks."}, {"text_idx": "#000024", "text": "Minu uus laul koos muusikavideoga varsti Teie ees\n@redband_ee saatis mulle lukustatud karbikese \ud83e\udd14"}]